CELEX: 32020R2178
Language: bg
Date: 2020-12-15 00:00:00
Title: Регламент за изпълнение (ЕС) 2020/2178 на Комисията от 15 декември 2020 година за поправка на Регламент за изпълнение (ЕС) 2020/1433 за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания („Pouligny-Saint-Pierre“ (ЗНП)

22.12.2020   
               
               
                  BG
               
               
                  Официален вестник на Европейския съюз
               
               
                  L 433/31
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/2178 НА КОМИСИЯТА
         от 15 декември 2020 година
         за поправка на Регламент за изпълнение (ЕС) 2020/1433 за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания („Pouligny-Saint-Pierre“ (ЗНП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
         като има предвид, че:
         
                     (1)
                  
                  
                     На 5 октомври 2020 г. Комисията прие Регламент за изпълнение (ЕС) 2020/1433 (2)за одобрение на изменение в спецификацията на наименованието „Pouligny-Saint-Pierre“ (ЗНП) в съответствие с член 52, параграф 2 от Регламент (ЕС) № 1151/2012. По погрешка в посочения Регламент (ЕС) 2020/1433 е пропуснато посочването на преходен период съгласно член 15, параграф 4 от Регламент (ЕС) № 1151/2012, предоставен от Франция на някои оператори.
                  
               
                     (2)
                  
                  
                     С писмо от 20 декември 2018 г. френските органи уведомиха Комисията, че на основание член 15, параграф 4 от Регламент (ЕС) № 1151/2012 са предоставили преходен период, приключващ на 30 юни 2025 г., на 8 оператори, установени на тяхна територия и отговарящи на условията на посочения член, съгласно публикуваното на 8 декември 2018 г. в Официален вестник на Френската република постановление от 22 ноември 2018 г. за изменение на спецификацията на защитеното наименование за произход „Pouligny-Saint-Pierre“.
                  
               
                     (3)
                  
                  
                     В хода на националната процедура по предявяване на възражение бяха получени 8 възражения, като всички те бяха свързани с условията за производство на мляко, и по-специално с невъзможността да се спази определеният в спецификацията процент на храна с произход от географския район, като в нея се посочва, че „произвежданата в географския район храна (фуражи + допълващи фуражи) съставлява най-малко 75 % от общата годишна хранителна дажба на стадото“. Тъй като посочените оператори законно са предлагали на пазара „Pouligny-Saint-Pierre“ непрекъснато в продължение най-малко на петте години, предхождащи подаването на заявлението, те отговарят на условията по член 15, параграф 4 от Регламент (ЕС) № 1151/2012. Поради това в тази рамка им бяха предоставени преходни периоди, приключващи на 30 юни 2025 г., които предстои да бъдат одобрени от Комисията.
                  
               
                     (4)
                  
                  
                     Въпросните оператори са: Earl de Vesche (№ SIRET 50317689300017); Ferme des Ages (№ SIRET19360598700026); Gaec de Villiers (№ SIRET 41293309500017); Jean Barrois (№ SIRET 33452601900016); Earl des Grands vents (№ SIRET 52325005800014); Earl du Start Chiebe (№ SIRET 50979878100019); Gaec de la Custière (№ SIRET 31928251300013); Gaec des Chinets (№ SIRET 35328804600017).
                  
               
                     (5)
                  
                  
                     Поради това Регламент за изпълнение (ЕС) 2020/1433 следва да бъде съответно поправен,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Към Регламент за изпълнение (ЕС) 2020/1433 се добавя следният член:
            
               
                  „Член 1а
                  Защитата, предоставена по силата на член 1, е обвързана с преходния период, предоставен от Франция на основание член 15, параграф 4 от Регламент (ЕС) № 1151/2012 на отговарящите на условията в посочения член оператори съгласно публикуваното на 8 декември 2018 г. в Официален вестник на Френската република постановление от 22 ноември 2018 г. за изменение на спецификацията на защитеното наименование за произход „Pouligny-Saint-Pierre“.“
               
            
         
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 15 декември 2020 година.
            
               
                  За Комисията,
               
               
                  от името на председателя,
               
               Janusz WOJCIECHOWSKI
               
                  Член на Комисията
               
            
         
         
            (1)  ОВ L 343, 14.12.2012 г., стр. 1.
         
            (2)  Регламент за изпълнение (ЕС) 2020/1433 на Комисията от 5 октомври 2020 г. за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания „Pouligny-Saint-Pierre“ (ЗНП) (ОВ L 331, 12.10.2020 г., стр. 19).